સારાંશ માટે દસ્તાવેજ: ગુજરાતએ વડા પ્રધાન નરેન્દ્ર મોદી અને શાસકપક્ષ ભાજપના અધ્યક્ષ અમિત શાહનું ગૃહરાજ્ય હોવાથી કૉંગ્રેસ ઉપર મનોવૈજ્ઞાનિક દબાણ હતું. 

લગભગ દોઢ વર્ષ પૂર્વે યોજાયેલી વિધાનસભા ચૂંટણી દરમિયાન ભાજપ ત્રણ આંક પર પણ પહોંચી શક્યો ન હતો, આથી સ્વાભાવિક રીતે કૉંગ્રેસે ગુજરાત ઉપર વિશેષ ધ્યાન આપ્યું હતું. 

વર્ષ 2014ની લોકસભા ચૂંટણી દરમિયાન ભાજપને તમામ 26 બેઠક ઉપર વિજય મેળવ્યો હતો, જે તેનું અત્યારસુધીનું સર્વશ્રેષ્ઠ પ્રદર્શન હતું. 

વલણ મુજબ પરિણામ આવે તો આ એક અજોડ રેકર્ડ હશે કે ગુજરાતમાં કોઈ એક પક્ષે સળંગ બે વખત 26માંથી 26 બેઠક મેળવી હોય. 

આ સ્થિતિને જોતાં સવાલ એ થાય છે કે ગુજરાતમાં કૉંગ્રેસ આટલી ખરાબ રીતે કેમ હારી? 

મુદ્દા નહીં મોદીની વાત  

2017ની વિધાનસભા ચૂંટણી દરમિયાન પાટીદાર અનામત આંદોલન, પાકવીમો, પાણી જેવા મુદ્દે ગુજરાતમાં ભાજપને નુકસાન થયું હતું. 

એવું માનવામાં આવતું હતું કે આ યાદીમાં જીએસટી અને નોટબંધી પણ ઉમેરાશે. 

સૌરાષ્ટ્રમાં કૉંગ્રેસને 54માંથી 30 બેઠક મળી હતી, પાર્ટીને આશા હતી કે એવું જ પરિણામ પાર્ટી દોહરાવી શકશે. 

ચૂંટણી પરિણામો બાદ યોજાયેલી ગુજરાત કૉંગ્રેસની પત્રકાર પરિષદને સંબોધતા પાર્ટીના નેતા હાર્દિક પટેલે કહ્યું: 

"આ પરિણામ ન વિચાર્યું હોય તેવું છે. આ કૉંગ્રેસની હાર તો છે જ, પરંતુ સાથે બેરોજગારી, મહિલાઓનું સન્માન અને ખેડૂતોના મુદ્દે દેશની જનતા પણ હારી છે."

2014માં વડા પ્રધાન નરેન્દ્ર મોદીના સમર્થનમાં જેવી હવા હતી, તેવી જ હવા આ વખતે પણ (વલણ પ્રમાણે) જોવા મળી રહી છે.

વરિષ્ઠ પત્રકાર કૌશિક મહેતાના મતે, "ચૂંટણીનાં વલણોને જોતા કહી શકાય કે વર્તમાન ચૂંટણીમાં મોદીની સામે તમામ મુદ્દા ગૌણ બની ગયા." 

નરેન્દ્ર મોદી વડા પ્રધાન બન્યા, તે પહેલાં રેકર્ડ 13 વર્ષ સુધી સળંગ ગુજરાતના મુખ્ય મંત્રીપદે રહ્યા હતા. 

ડૉ. કાશીકર માને છે, "ગુજરાતની જનતાએ પહેલાં મુખ્ય મંત્રી તથા બાદમાં વડા પ્રધાન તરીકે તેમનું કામ જોયું છે. 

"શક્ય છે કે મતદારો મોદીના નિર્ણયો સાથે સહમત ન હોય પરંતુ તેમની નિયત ઉપર વિશ્વાસ ધરાવે છે, એવું આ પરિણામોને જોતાં કહી શકાય."

આપને આ પણ વાચવું ગમશે 

બાલાકોટે બદલી હવા 

તા. 14મી ફેબ્રુઆરીએ કાશ્મીરમાં ઉગ્રપંથી હુમલામાં સેન્ટ્રલ રિઝર્વ પોલીસ ફોર્સના 40થી વધુ જવાનો મૃત્યુ પામ્યા હતા. 

બે સપ્તાહમાં ભારતીય વાયુદળે પાકિસ્તાના ખૈબર-પખ્તૂનખ્વાહ પ્રાંતમાં બાલાકોટ ખાતે પાકિસ્તાન સ્થિત ઉગ્રપંથી કૅમ્પ ઉપર ઍરસ્ટ્રાઇક કરી,...\nદસ્તાવેજની સમાન ભાષામાં સારાંશ:
ભાજપે ગુજરાતમાં ફરી 2014ના પ્રદર્શનને દોહરાવતા 26માંથી 26 બેઠકો જીતી લીધી છે.